تېرو ۲۴ ساعتونو کې د سرې میاشتې د فعالیتونو خبرونه: کابل: * د سرې میاشتې سرپرست عمومی رئیس مولوی مطیع الحق خالص ته په افغانستان کې د اسلامی همکاریو د سازمان سفیر دوکتور محمد سعید العیاش د اسلامی پیوستون د صندوق په استازیتوب ۱۵۰،۰۰۰ امریکایی ډالر د هرات زلزله ځپلو ته د مرستې په موخه وسپارل. * دوه کورنۍ چې د اور د رامنځته کېدو له امله زیانمنې شوې وې، د ۴ قلمه غیر خوراکی توکو مرسته ورسره وشوه، چې هرې کورنۍ ته ۲ ترپالونه، د پخلنځی ۱۳ قلمه لوښی، ٢ د اوبو د زخیره کولو توکی او ٦ کمپلې په کې شاملې وې. غور: اساسی روغتیایی کلینیک په تېره یوه میاشت کې ۴۳۲۸ تنو ته روغتیایی خدمات ترسره کړی. بادغېس: * تېرو ۳ میاشتو کې په ښوونیز مرکز کې ۲۳۰ تنو زده کوونکو ته په بېلابېلو برخو کې زده کړې ورکړل شوې دی، چې ۷۹ زده کوونکی د زده کړو له بشپړولو وروسته فارغ شوی. * ۲۰ تنو نویو رضاکارانو ته د جلب او جذب په موخه غونډه دایره شوه. کونړ: مرکز اسعد آباد کې له ۲۵۰ راستنېدونکو کډوالو کورنیو سره د خوراکی او غیر خوراکی توکو مرسته ترسره شوه. خوست: له ۸۰ سوالګرو کورنیو سره له پېژندنې او تثبیت وروسته ۴۰۰،۰۰۰ افغانۍ نغدی مرسته وشوه، چې هرې کورنۍ ته ۵،۰۰۰ افغانۍ ورکړل شوې. هرات: * ګلران، ادرسکن او شینډنډ ولسوالیو کې ۱،۰۰۰ زلزله ځپلو کورنیو ته د مرستې په موخه ژمنۍ البسه ووېشل شوه. * د زنده جان ولسوالۍ په سیاه آب او کشکک کلیو کې ۸۰ تنو نویو رضاکارانو ته د لومړنیو روغتیایی مرستو په موخه درې ورځنی ۴ روزنیز ورکشاپونه پای ته ورسېدل.